Ffɣen-d yinelmaden deffir n yiselmaden-nsen s annar n uɣerbaz ad ẓẓun isekla, s teḍsa d unecraḥ. Nnejmaɛen d agraw, yenna-asen-d unemhal n uɣerbaz :
– Win i iteẓẓun isekla, isenkkar-d tudert… Isekla sɛan tudert am nekni, d nutni i aɣ-d-yettaken azwu.
Tiziri d Uɣilas, d sin yinelmaden uḥricen, ufraren-d akk nnig wiyaḍ, ssnen-ten akk deg uɣerbaz. Tenna-as Tiziri:
-Ttaken-aɣ-d diɣen tili…
Ikemmel unemhal deg wawal-is:
-D tidet a Tiziri, ttaken-aɣ-d tili. Yerna isekla ttḥaraben fell-aneɣ…
Yenna-as Uɣilas :
-Amek ?
– Aɣebbar akk yellan deg yigenni, aseklu ijebbed-it yettarra-t ɣer wakal akken nekni ad nili s tezmert-nneɣ tameqqrant. I as-yerra unemhal.
Yesteqsa yiwen Aɣilas :
-Isekla ttidiren aṭas. llan isekla i yettidiren alma d semmus n twinas n yiseggasen (500) . Ɣef waya, ilaq ad nḥader ɣef yisekla. I as-yerra unemhal.
Inelmaden kkren s uẓu n yisekla d yiselmaden-nsen, wa yeqqaz, wa iteẓẓu. Deg wezniq, imdanen ur d-cqin ara deg twennaḍt ideg ttidiren. Abrid yeččur d tiqraɛtin, icekkaren, d lekwaɣeḍ… Walan yinelmaden n uɣerbaz, yiwen wergaz yečča tabanant, iḍegger taqerɛet ɣer lqaɛa. Tluɛa-t Tziri tenna-as :
-Ayen i t-ḍeggreḍ taqerɛet ɣer laqaɛa ? ayen i tessamaseḍ tawennaḍt-nneɣ ? Ur teẓriḍ ara belli yezmer ad tesseɣliḍ albaɛḍ deg-neɣ. Muqel kan ma tettwaliḍ iḍumman di lqaɛa, tawennaḍt-nneɣ zeddiget !
-Deg uɣerbaz-nneɣ, yal tiɣmert nessers tanefrast. Nekkni yal ass nleqqeḍ lekwaɣeḍ deg uzniq n uɣerbaz-nneɣ. Aselmad-nneɣ yenna-aɣ-d ur ilaq ara ad nessames tawennaḍt.
Din din argaz-nni yeddem taqerɛet-nni yewwi-tt ar tnefrast, yenna-asen s teḍṣa :
-Surfet-iyi ay arrac.
Ikemmel abrid-is urgaz-nni, iruḥ. Yenna-asen Uɣilas :
-Ilaq ad nesbedd igalisen, dagi.
Tenna-asen Tziri :
-D tidet ! akken lɣaci ur ttḍeggiren ara iḍumman-nsen deg yizenqan n uɣerbaz-nneɣ.
Imi i asen-d-yesla uselmad–nsen, dɣa yusa-d ar ɣur-sen, yenna-asen :
-D acu akka tettmeslayem gar-awen ?
Yenna-as Uɣilas :
-Ilaq ad naru tiplakin, akken lɣaci yettawin abrid-agi ur ttḍeggiren ara iḍumman-nsen deg ufrag n uɣerbaz-nneɣ
ilaq ad yeqqim uɣerbaz-nneɣ zeddig…
Yerra-as uselmad :
-Ayagi d ayen isehlen ay uḥricen…
Iruḥ uselmad-nni yewwi-asen-d kraḍ n telwiḥin. Uran deg yiwet :
-Ḥadret tawennaḍt-nneɣ.
Di tis snat uran deg-s :
-Aseḥbiber ɣef twennaḍt, d llsas n tudert.
Di tis kraḍt uran deg-s :
-Tawennaḍt zeddigen = tazmart iǧahden
Sbedden tilwiḥin-nni i uran akken deg yal tiɣmert anda ara tent-walin lɣaci.
Yenna-asen uselmad-nni :
-Akka tura ad yizdig ugar uɣerbaz-nneɣ. Yyaw tura ad nesw isekla-agi i neẓẓa ass-a. Yal win yeẓẓan aseklu ad t-isew
Inelmaden, yal yiwen yebda yesmaray aman ar uxemmuj n useklu i yeẓẓa, cennun s yiwet n taɣect:
Ad d-nagem aman di tala
Akken ad nsew isekla
Yesla-asen-d unemhal n uɣerbaz imi cennun s teḍṣa, yusa-d ɣur-sen, nutni mazal cennun s yiwet n taɣect :
Ad d-nagem aman deg umdun
Ad nsew isekla akken ad gmun,
Yenna-asen unemhal :
-Tanemmirt-nwen ay inelmaden uḥricen. D wagi i d amedya igerrzen, tefkam-d tugna icebḥen i uɣerbaz-nneɣ… Ihi imi iyi-tesferḥem anect-a, heyyaɣ-awen-d yiwet n tmuffirt.
Inelmaden akk nnan-as-d s yiwet n taɣect :
-D acu-tt ?
Azekka ad ken-nawi ad tmerrḥem ar teftist n Tegzirt, kunwi akked yiselmaden-nwen.
Inelmaden ferḥen. Cennun s yiwet n taɣect :
-Azekka ad nruḥ ar teftist
Ad neccef alma d tameddit…
-Azekka ad nruḥ ad nḥewwes
Lxiq ad t-nekkes…
-Azekka ad nruḥ ad nmerreḥ
Ad neccnu, ad necḍeḥ…
Azekka-nni uqbel ad yali yiṭij, lkaṛ yewweḍ-d yeḥbes deg tewwurt n uɣerbaz. iselmaden bdan sekcamen inelmaden yiwen yiwen, wa deffir wa, alarmi ulin akk.
Yenna-asen unemhal :
-Abrid n talwit, sarameɣ-awen ass ameggaz.
Deg ubrid, inelmaden cennun s yiwet n taɣect :
- Abrid-nneɣ ar teftist
D tilawt mačči d targit..
- Abrid-nneɣ ar teftist
Ad nmerreḥ alma d tameddit…
Aɣilas d Tziri ttmuqulen-d seg ṭṭaq n lkaṛ ar beṛṛa. Tenna-as Tziri :
-Uh ! abrid yeččur d iferḍan, tiqreɛtin, icekkaren, lekwaɣeḍ …
Yenna-as Uɣilas :
– D aɣerbaz-nneɣ i izeddigen.
-Yerna yal amkan llant deg-s teplakin, gedlen aḍegger n yiḍumman… I as-terra Tziri
-Ayen ɛni lɣaci ur ttqadaren ara tiplakin-agi ? I as-yenna Uɣilas
Yesla-asen-d uselmad-nsen, yenna-asen :
-Lukan lɣaci ad qadren akk tiplakin-agi, ibedden d awezɣi ad ilin yiḍumman deg ugama.
Tenna-as Tziri :
-Ihi ayen akka ay aselmad-nneɣ ?
– D astehzi i yellan. I as-yerra uselmad-nni
Yenna-as Uɣilas :
-Amek ihi i d tifrat-is Ay aselmad-nneɣ ?
-D kunwi Ay uḥricen. Ih, d kunwi ara asen-yemlen i yimeqqranen… I as-yerra uselmad-nni
Inelmaden bdan cennun s yiwet n taɣect :
-Nekkni nḥemmel tezdeg…
Mi wwḍen ar teftist, ufan-tt teččur d lɣaci. Inelmaden ḥaren ad kecmen s aman, ḥaren ad ccfen. Yal wa aqrab-is deg uɛrur-is, ruḥen wa deffir wa. Yenna-asen uselmad-nsen :
– Ruḥet sin sin kan, myuṭṭafet ifassen, Wa deffir wa. Ass-agi yerked yilel, rsen waman.
Tteddun sin sin, afus deg ufus, ttmagaren-d iḍumman, icekkaren, tiqreɛtin, zzǧaǧ, tibewwaḍin n lyaɛut … Inṭeq Uɣilas :
-Ula da deg yilel llan yiḍumman !
-Uh ! ula deg waman llan … Umsen! I as-tenna Tziri
-Uh ! ur nezmir ara ad neccef, aman n yilel umsen. Ččuren d tiqreɛtin, d icekkaren… Ma yella neccef , yezmer ad naḍen. I as-nnan yinelmaden i uselmad-nsen.
Yeddem uselmad-nsen, yefka-asen tiligatin yenna-asen :
-Axx-ten, elset tiligatin i yifassen-nwen, ad nekker ad nelqeḍ kra n yiferḍan-agi ɣer icekkaren imeqqranen.
-Aṭas, mačči d ayen iwumi nezmer a mass. I as-nnan yinelmaden
-Ih! ḥsiɣ, tiftist meqqret, maca tigawt-nwen tugar temɣer n teftist-agi. Yerna ad teqqim d amedya ara yennalen akk imdanen yellan dagi ass-a. Ad tili d tamsirt i yimeqqranen… D tigawt ara yeẓẓun deg wallaɣen n yimdanen iḥedren ass-a. S wakka ula d nutni ad neḥcamen ur ttḍeggiren ara iḍumman-nsen anda ma ufan, ad ten-ttawin ɣer tnefrasin. Akken ad teqqim teftist akked twennaḍt zeddigit.
Yeddem-d uselmad-nni ukuẓ n leṣnaf n yicekkaren imeqqranen, yal wa s tiɣmi-ines, yebḍa-ten ɣef yinelmaden-is. yenna-asen :
-Acekkar awraɣ leqḍet-d ɣer-s iḍumman n plastik. Acekkar azegzaw i zzǧaǧ. Acekkar aḥlaḥal i lekwaɣeḍ. Acekkar aberkan i yiḍumman-niḍen..
Inelmaden lsan tiligatin-nsen, ruḥen d tarbaɛt, yal sin acekkar deg yifassen-nsen, leqḍen-d iḍumman. cennun :
-Nekkni d arrac imecṭaḥ,
Nḥemmel tezdeg d ṣṣeḥ
Lɣaci imi ten-walan akken, kkren-d leqḍen ula d nutni iḍumman-nsen. Inelmaden tteddun cennun, alarmi i d-jemmɛen akk iḍumman, sduklen-ten ɣer tnefrasin yellan dinna. S tigawt-a, tettban-d teftist zeddiget…
Snemren-ten akked wid akk yellan dinna, ɣef tigawt-nsen. Ccfen yinelmaden-nni almi d tameddit, ḍṣan, ččan, swan… Jemɛen-d lqecc-nsen, nejmaɛen ar lkaṛ, abrid-nsen s axxam.
Deg ubrid n tuɣalin ṭṭsen akk. Yal wa isenned ar tayet n umdakel-is. Yal wa yewwi-d tamsirt deg wallaɣ-is. Yeẓẓa-tt deg wul-is.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn